Aztech (şirkət)

Aztech – “Azerbaijan Technologies” şirkətinə məxsus əmtəə nişanıdır. “Azerbaijan Technologies” şirkəti 1998-ci ildə təsis olunub.

 Fəaliyyət sahəsi 

“Aztech” şirkəti Azərbaycanda uzun illər ərzində kompüter və noutbuklar, monitorlar, eləcə də videokartlar, ana platalar, SSD kimi kompüter detalları və müxtəlif aksessuarların satışı üzrə ixisaslaşıb. Bank avadanlıqlarının satışı da şirkət üçün əsas prioritetlərdəndir. Keyfiyyət göstəricisinə görə Azərbaycanda seçilən məhsulları ilə tanınır. Hazırda "ASUS", "Lenovo" və "MSI" brendlərinin Azərbaycanda əsas distribütorudur.

 Tarixi 

Şirkət 1998-ci ildən “Digital Store” kompüter mağazası kimi Azərbaycanın İKT bazarında fəaliyyət göstərməyə başlayıb. Şirkət 2000-ci ildə “Aztech” adı ilə təsis olunub. Həmin ildə “Dünya Bankı” ilə 526 min dollar dəyərində ilk irihəcmli müqavilə imzalanıb.

2002-ci ildə Yaponiyanın “Oki” şirkəti “Aztech” şirkətinin ilk beynəlxalq tərəfdaşı oldu. Şirkət eyni ildə “Fujitsu-Siemens”in (Almaniya) distribütoru oldu.

“Aztech” 2005-ci ildə “ASUS” (Tayvan) və “Entrust Datacard”-ın (ABŞ) distribütoru oldu. Həmçinin Əmək və Əhalinin Sosial Müdafiəsi Nazirliyi ilə kompüter avadanlığının təchizatına dair 1 milyon ABŞ dolları dəyərində müqavilə imzalandı.

2008-ci ildə şirkət “Gemalto”-nun (Fransa) distribütoru oldu. Ədliyyə Nazirliyi Məhkəmə Ekspertiza Mərkəzində müasir kriminalistik və kimyəvi-analitik laboratoriyanın qurulması üçün 2 miyon ABŞ dolları dəyərində layihələrin tamamlanması da bu ilə təsadüf edir.

2014-cü ildə “Aztech” “Lenovo”-nun (Çin) distribütoru oldu. Bu ildə  Qazaxstanda “Aztech” təsis edildi və “Entrust Datacard” avadanlığının satışına başlandı. 2014-cü ildə Təhsil Nazirliyi ilə 5 milyon ABŞ dolları dəyərində 6000 ədəd monoblokun təchizatına dair müqavilə imzalandı.

2019-cu ildə şirkətin “ASUS Brand Store” mağazasının açılışı oldu.

2020-ci ildə “Aztech” Tayvanın “MSI” şirkətinin distribütoru oldu.

2022-ci ilin oktyabr ayında Aztechshop.az saytı yaradılaraq, onlayn satışlar bu sayt üzərindən həyata keçirilməyə başlanılmışdır. 

19.11.2022-ci il tarixdə ASUS Brand Store mağazası 10 000-ci satış çekini vurmuşdur. Bu münasibətlə 10 000-ci müştəriyə hədiyyə verilmişdir.   

10.02.2023-cü il tarixində şirkət tərəfindən ”Asus Brand Store – 3 yaş” tirajlı stimullaşdırıcı lotereya keçirilmişdir. 12 qalib müəyyən edilərək hər biri “Asus Brand Store” mağazasından 1 ədəd ASUS noutbuk hədiyyə qazanmışdır.  

11.06.2023-cü il tarixində Bakı İdman Sarayında keçirilmiş "Game Summit 2023" tədbirində Aztech əsas iştirakçılardan bir olmuşdur. 

20.08.2023-cü il tarixdə şirkətin 28 May küç.15 ünvanında yerləşən mağazasında “Asus Brand Store”un tirajlı stimullaşdırıcı lotereyası keçirilmişdir. Lotereyanın 10 şanslı qalibi seçilərək Dubay “Atlantis The Palm” hoteldə 1-4 sentyabr 2023-cü il tarixlərdə keçirilmiş “Yeni modellərin təqdimatına” iştirak etmişlər. 

2023-cü iin sentyabr ayında, 31 il sonra işğaldan azad edilmiş Laçın rayonunda 2 saylı orta məktəbində ilk zəng çalındı. 01.11.2023-cü il tarixdə məktəbin kompüter otağına AZTECH şirkəti tərəfindən 30 ədəd noutbuk hədiyyə edilmişdir. 

09.12.2023-cü il tarixdə Bakıda 2-ci “GameSummit” oyun festivalı keçirilmişdir. Şirkət tədbirdə yaxından iştirak etmişdir. 

19.12.2023-cü il tarixdə Aztech şirkəti tərəfindən Laçında “LaCinema” kino mərkəzində “LEGİON GO” portativ oyun konsolunun ilk təqdimatı və gənclər arasında əyləncəli “Gaming Festival” keçirilmişdir. 

2024-cü ilin yanvar ayında MSI, Intel Core Ultra prosessorlu dünyanın ilk oyun konsolu MSI CLAW modelini təqdim etdi. Yeni oyun konsolu Azərbaycanda İLK dəfə olaraq fevral ayının sonunda Aztech tərəfindən satışa çıxarılmışdır.    

17.04.2024-cü il tarixində ASUS Global PTE. LTD şirkətinin MDB ölkələri üzrə SYS (noutbuk və PK) departamentinin regional rəhbəri xanım Angela Hsu Bakıya səfəri çərçivəsində 28 may küçəsində yerləşən ASUS Brand Store ziyarət etmişdir. 

 Rəhbərlik 

Şirkətin təsisçisi və baş direktoru Zülffüqar Babayevdir.

 İstinadlar 

Kateqoriya:Azərbaycan şirkətləri
Kateqoriya:Kompüter aparat təminatı
Kateqoriya:1998-ci ildə Azərbaycanda yarananlar
Kateqoriya:Azərbaycan informasiya texnologiyaları şirkətləri
Kateqoriya:Game Summit